Dani Carvajal

**Daniel Carvajal Ramos** (lindur më 11 Janar 1992), njohur zakonisht si **Dani Carvajal**, është një futbollist spanjoll i cili luan si mbrojtës i djathtë me klubin spanjoll Real Madrid dhe me kombëtaren spanjolle. 

Carvajal u zhvillua si futbollist në ekipet e të rinjëve të Real Madridit, dhe luajti një sezon me klubin gjerman Bayer Leverkusen. Ai më pas u rikthye në Madrid në verën e vitit 2013 dhe që atëherë ka fituar disa trofe në Spanjë dhe kontinent, përfshirë katër UEFA Liga Kampionesh.

Carvajal ka qënë një ish lojtar i të rinjëve të Spanjës; ai fitoi Kampionatin Evropian 2011 me ekipin U19 dhe edicionin 2013 me ekipin U21. Ai debutoi me skuadrën e parë në vitin 2014 dhe katër vitë më pas mori pjesë në Kupën e Botës 2018 në Rusi.

## Karriera me klube
### Real Madrid B
Carvajal ka lindur në Leganés, një periferi e Madridit. Ai u bashkua në sistemin e të rinjëve të Real Madridit që në moshën dhjetë vjeçare duke i kaluar të gjitha nivelet deri sa arriti tek Real Madrid Castilla në vitin 2010.

Në sezonin e tij të parë si i rritur Carvajal u vendos menjëherë në formacionin titullar të skuadrës rezervë, duke bërë edhe kapiteni i skuadrës. Në sezonin e ardhshëm ai u paraqit edhe më mirë (38 ndeshje dhe dy gola, përfshirë edhe ndeshjet play-off'et, me skuadrën e rezervave e cila u rikthye te Segunda División pas pesë vitesh mungesë.

### Bayer Leverkusen
Më 11 korrik 2012, pasi dështoi të bënte qoftë edhe një paraqitje të vetme me skuadrën e parë të Realit, Carvajal firmosi një kontratë pesë vjeçare me klubin gjerman Bayer Leverkusen për shumën e 5 milion €. Spanjollët kishin vendosur në kontratë klauzolën e ri-blerjes për 6.5 milion € nqs dëshironin t'a blenin pas një sezoni, 7 milion € pas dy sezonesh dhe 8.5 milion € pas tre.

Carvajal bëri debutimin e tij në Bundesligë më 1 shtator 2012 në një fitore 2–0 në shtëpi kundër SC Freiburg, duke u emëruar më pas në Skuadrën e Javës. Ai shënoi golin e tij të parë me klubin e ri më 25 nëntor, duke shënuar të dytin në suksesin 2–1 kundër TSG 1899 Hoffenheim.

Carvajal ishte zgjedhur si një nga tre mbrojtësit më të mirë të djathtë në fund të sezonit të tij të parë dhe të vetëm, duke u renditur mbrapa gjermanit Philipp Lahm të Bayern München dhe japonezit Atsuto Uchida të Schalkes. Ai mori gjithsej 16% të votave nga tifozët.

### Real Madrid
[parapamje|djathtas|200px|Carvajal në aksion me [Real Madrid C.F.|Real Madridin.]]
Më 3 qershor 2013, Real Madrid vendosi në përdorim klauzolën e riblerjes për Carvajal, i cili u bë afrimi i parë i klubit për sezonin 2013–14 për një shumë e cila besohej se ishte 6.5 milion €. Kjo marrëveshje u konfirmua nga Drejtori Sportiv i Bayerit, Rudi Völler, i cili tha: "Real Madrid u njoftua nga performancat e jashtëzakonshme të Danit këtë sezon, dhe ishte vetëm çështje kohe që ata të ushtronin mundësin e ri-blerjes." Shpejtë pas kësaj lëvizje, ai foli i lumtur për rikthimin e tij, duke falenderuar presidentin dhe tifozët në konferencën për shtyp.

Carvajal bëri debutimin e tij në La Liga më 18 gusht 2013 në një fitore 2–1 në shtëpi kundër Real Betis. Një muaj më vonë ai luajti ndeshjen e tij të parë në Ligën e Kampioneve, duke luajtur sërisht 90 minuta në suksesin 6–1 jashtë fushe kundër turkëve të Galatasarayt për fazën e grupeve.

Carvajal luajti 45 ndeshje në sezonin e tij të parë, duke shënuar dy herë; golat e tij erdhën në kampionat, respektivisht kundër Rayo Vallecanos dhe Osasunës. Ai gjithashtu luajti edhe 120 minuta në finalen e Ligës së Kampioneve të fituar 4–1 nga Real Madridi kundër rivalëve kryeqytetas të Atlético Madrid.

## Karriera ndërkombëtare
Carvajal ishte rezerva e Martín Montojës së Barcelonës në Kampionatin Evropian nën-21 2013; ai luajti vetëm një ndeshje, n ësuksesin 3–0 në fazën e grupeve kundër Holandës. Spanja në fund fitoi turnamentin. Ai u zgjodh nga trajneri i kombëtares së parë Vicente del Bosque në listën paraprake prej 30 futbollistsh që do të luanin në Kupën e Botës 2014; ai u thirr edhe për miqësoren ndaj Bolivisë, por nuk mundi të debutonte për shkak të prezencës së tij në finalen e Ligës së Kampioneve kundër Atlético Madrid më 30 maj. Ai u hoq nga lista finale prej 23 futbollistsh në ditën tjetër.

Më 29 gusht 2014, ai u thirr në kombëtare për herë të parë, për ndeshjet kundër Francës dhe Maqedonisë. Ai bëri debutimin e tij më 4 shtator në humbjen 1–0 në miqësore kundër Francës, duke luajtur 90 minuta në këtë ndeshje.

## Profili i lojtarit
Carvajal konsiderohet një mbrojtës i djathtë i klasit botëror, i cili dallohet për vazhdimësinë, stilin agresiv të lojës dhe ndihmesën që i bën ekipit në repartin e mbrojtjes dhe të sulmit. Ai është një lojtar i cili shquhet për inteligjencën taktike dhe në mbrojtje dallohet për ndërhyrjet e sakta, mentalitetin dhe presionin për të rifituar zotërimin e topit. Në sulm, Carvajal kontribon me krosimet drejtë zonës kundërshtare si dhe inkursionet e tij sulmuese. Pavarësisht se është shtatshkurtër, Carvajal ka një fizik të fuqishëm, duke u vlerësuar për shpejtësinë e tij, energjinë dhe nivelin e punës në fushë. Ai gjithashtu është kompletuar për lidershipin e tij, duke pasur ndikim në dhomat e zhveshjes. Pavarësisht aftësive si futbollist, karriera e Carvajal është kushtëzuar në disa raste nga dëmtime të rënda.

## Jeta personale
Carvajal është i martuar me Daphne Cañizares, me të cilën ka një fëmijë. Motra e gruas së tij, Melanie, është e martuar me Joselun, ish shokun e ekipit të Carvajalit te Real Madridi. Babai i tij punon si inpektor në Policinë Kombëtare të Spanjës.

## Statistikat e karrierës
### Klube
### Kombëtarja
## Trofe 
### Klube
;Real Madrid Castilla
*Segunda División B: 2011–12

;Real Madrid
*La Liga: 2016–17, 2019–20
*Copa del Rey: 2013–14
*Supercopa de España: 2017, 2019–20
*UEFA Liga e Kampioneve: 2013–14, 2015–16, 2016–17, 2017–18
*UEFA Super Kupa: 2014, 2016, 2017
*FIFA Kupa e Botës për Klube: 2014, 2016, 2017, 2018

### Kombëtarja
;Spanja U–21
*UEFA Kampionati Europian U–21 i Futbollit: 2013

;Spanja U–19
*UEFA Kampionati Europian U–19 i Futbollit: 2011

## Referime 
## Lidhje të jashtme 
*Profili zyrtar tek Real Madrid
*Profili zyrtar tek Bayer Leverkusen
*Profili tek BDFutbol
*Profili tek Soccerway